Arvan et Piiblilood, lisaks muinasjuttudele, vanasõnadele ning ülejäänud  folkloorile, pakuvad väga head võimalust eetiliseks analüüsiks. Suurimaks  probleemiks usundiõpetuse vallas on kvalifitseeritud õpetajate puudus. Ei  ole välistatud ka see et nii mõnigi kirikuõpetaja tuleb sellesse tundi nn.  "varjatud agendaga". Ometi ei varjuta see kõik lihtsat tõsiasja et  usundiõpetust on vaja. Just humanitaarainete nõrkus koolisüsteemis põhjustab  fundamentalismi kuna  õpilasel ei ole võimalust analüüsiks kõike kõrgemal  üldistusastmel. Sellist võimalust pakuvad ka reaalainete vaieldamatu  valitsemise ajastul ikkagi üksnes humanitaarained. Just selliste ainete  (nagu usundiõpetus ja filosoofia) vähesus või puudumine toob mitmete  teadlaste arvates kaasa mittemõistmist ja vihkamist. Siinkohal erineb mu  arusaam diametraalselt Ene Ergma reaalaineid ülistavast seisukohast  (Füüsikata pole tulevikku 16.11.2005 Postimees).